"Ярдырырга теләмибез"

	Рөстәм Зарипов язмаларын тетрәнеп укыйм. Көн кадагына суктырып, авырткан җиргә басып яза. Кулыма каләм алырга Р.Зариповның мәетләрне яруга кагылышлы язмасына аваздаш «Бик авыр хәлләрдер» дигән хат сәбәпче булды. Авторы – Сәрия Юнысова.
 Әйе, бик авыр хәлләр шул. Моннан 20 ел элек урамда фаҗигале рәвештә ирем һәлак булды. Моргка алып киттеләр. Шулай кирәк диделәр. Алып кайткач, иремне караган идем, егылып китә яздым. Баш капкачын ачканнар, бугазыннан алып җан җиренә кадәр ярып төшкәннәр. Юан җепне аршынлап атлатып аркылы-торкылы тегеп куйганнар. Эченә басып карагач, нидер чыштыр-пыштыр килде. Эченә тутырырга мамык та жәлләгәннәр дип тагын еладым. Шушы сурәт биш ел күз алдымнан китмәде, елатты да елатты. Аллаһының рәхмәте белән икенчегә кияүгә чыккач кына бераз тыелдым. 
	---	
Татарстан яшьләре

	№ --- | 17.02.2019	


